पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में सबसे बड़ी जरूरत बनी ऑक्सीजन को लेकर राहत की खबर है। जिला मुख्यालय पर जंक्शन के रीको फेज सेकंड में ऑक्सीजन रिफिलिंग प्लांट तैयार हो गया है। ऐसे में अब ऑक्सीजन सिलेंडर भरवाने लिए बीकानेर और श्रीगंगानगर नहीं जाना पड़ेगा। रोगियों के लिए ऑक्सीजन यहीं पर उपलब्ध हो सकेगी। प्लांट तैयार होने पर जिला प्रशासन ने राज्य सरकार को पत्र लिखकर हनुमानगढ़ में कोरोना रोगियों की बढ़ती संख्या के मद्देनजर लिक्विड ऑक्सीजन के टैंकर की डिमांड की है ताकि प्लांट में रिफिलिंग का काम शुरू हो सके।
खास बात है कि यह प्लांट जिले का पहला ऑक्सीजन रिफिलिंग प्लांट है जिससे पूरे जिले को आपूर्ति मिल सकेगी। प्लांट संचालक के मुताबिक प्लांट में मशीनरी के साथ ही अन्य सभी संसाधन जुटा लिए गए हैं। थ्री फेस कनेक्शन भी हो गया है, ऐसे में अब महज लिक्विड टैंकर आने का इंतजार है। टैंकर से लिक्विड की आपूर्ति मिलते ही प्लांट से सिलेंडरों की रिफिलिंग का काम शुरू हो जाएगा। इससे जिलेभर के अस्पतालों में भर्ती होने वाले रोगियों को फायदा होगा।
ऑक्सीजन रिफिलिंग प्लांट की क्षमता 20 हजार लीटर की है। हालांकि एक टैंकर की क्षमता 15 से 16 हजार लीटर की होती है। इस तरह से प्लांट की टंकी की क्षमता टैंकर से अधिक है। इस तरह से एक टैंकर में आने वाले लिक्विड से 2 हजार सिलेंडरों में ऑक्सीजन भरी जा सकेगी। हर्षित ग्रोवर का कहना है कि इससे पहले वे ऑक्सीजन सिलेंडर भटिंडा सहित अन्य जगहों से भरवाकर सप्लाई देते थे लेकिन कोरोना काल में ऑक्सीजन का संकट देखा तो रहा नहीं गया और प्लांट लगाने की ठानी ताकि पूरे जिले को आपूर्ति दें सकें। पिछले लॉकडाउन में इसको लेकर योजना बनाई और लाइसेंस जारी करा प्लांट लगवाया।
प्लांट के धनंजय ग्रोवर ने बताया कि डेढ़ मिनट में एक सिलेंडर की रिफिलिंग हो सकेगी। इस तरह से यहां पर एक घंटे में 40 ऑक्सीजन सिलेंडर भरे जा सकेंगें। इसके लिए मैनी फोल्ड पॉइंट लगाए गए हैं। प्लांट में टैंकर आते ही टंकी में लिक्विड डाला जाएगा। इसके बाद प्रेशर के साथ लिक्विड वेपोराइजर में जाएगा जहां से लिक्विड को ऑक्सीजन गैस में तब्दील हो जाएगा और पाइपलाइन के जरिए मैनीफोल्ड पॉइंट के नीचे रखे गए सिलेंडरों में ऑक्सीजन भरी जा सकेगी।
यह होंगे फायदे
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn